Formleg opnun ganganna var síðan í höndum Ögmundar Jónassonar samgönguráðherra en honum til fulltingis voru Kristjáni L. Möller fyrrverandi samgönguráðherra og Hreinn Haraldsson vegamálastjóri . Þeir klipptu á borða Bolungarvíkurmegin en að því loknu var umferð hleypt í gegnum göngin . Kaffisamsæti var að því loknu í íþróttahúsi Bolungarvíkur en þar fluttu meðal annars ávarp , forseti Íslands , samgönguráðherra og fleiri . Í ræðum var verktakanum Ósafli þökkuð sérstaklega , vönduð og fagleg vinnubrögð . Mikið fjölmenni var saman komið beggja vegna ganganna og greinilegt var að heimamenn biðu í ofvæni eftir því að þessi mikla samgöngubót yrði opnuð . Heildarlengd ganganna er 5400 metrar . Í tengslum við göngin voru einnig lagðir nýir vegir og brýr . Ósafl óskar Vestfirðingum til hamingju með þessa miklu samgöngubót .